
Број: 19.041/612-111/26.
Датум: 10.09.2026. године
На основу чланова 31. и 34. Закона о студентском организовању („Службени гласник Републике Српске“ број: 58/16 и 63/21), и на основу члана 2. Правилника о поступку утврђивања критеријума за суфинансирање програма и пројеката студентских организација („Службени гласник Републике Српске“ број: 14/22 и 58/25), Министарство за научнотехнолошки развој и високо образовање Републике Српске расписује:

Ј А В Н И    К О Н К У Р С

за суфинансирање програма и пројеката студентских организација високошколских установа у Републици Српској за 2026. годину

I
Расписује се јавни конкурс за суфинансирање програма и пројеката студентских организација високошколских установа за 2026. годину, из сљедећих области:

1. студентско организовање, међународна сарадња, организација међународних студентских скупова и сусрета, укључивање у међународне студентске асоцијације и учешће у заједничким активностима, посјета међународним студентским скуповима и сусретима,

2. стручни програми, трибине и предавања, научно-стручни радови, пројекти и елаборати од интереса за систем високошколског образовања, 

3. спортске и културне активности и едукација,

4. студентски медији и

5. остали пројекти који доприносе унапређењу студентског рада и организовања, студентског стандарда, заступању интереса и права студената.
II
Право подношења пријаве на Јавни конкурс за суфинансирање програма и пројеката студентских организација високошколских установа у Републици Српској, за 2026. годину из области наведених у тачки I имају:

1. студентска представничка тијела изабрана према Закону о студентском организовању („Службени гласник Републике Српске“ број: 58/16 и 63/21),

2. студентске организације регистроване код надлежних органа у складу са важећим законским прописима,
3.  асоцијације студентских организација.
III
Средства за ове намјене предвиђена су у буџету Министарства за научнотехнолошки развој и високо образовање (организациони код 1242) на позицији 415200 – „Текући грантови студентским организацијама“. Након спроведене конкурсне процедуре, министар ће одобравати финансијска средства за текућу годину, у складу са мјесечно расположивим средствима на ставци грантови – текући грантови студентским организацијама, која су намијењена за помоћ студентским организацијама из тачке II овог конкурса. 
IV
Студентске организације из тачке II овог конкурса, подносе  пријаве на конкурс на обрасцу – Пријава (прилог број 1), који је одштампан уз овај конкурс и чини његов саставни дио.

Попуњене пријаве достављају се овјерене и потписане у штампаном примјерку и у електронском облику, са потребном документацијом, и обавезно садрже:

1. опис програма или пројекта,

2. обухваћене кориснике,

3. циљеве програма или пројекта,

4. очекиване резултате,

5. индикаторе успјеха,

6. традицију програма или пројекта,

7. датум почетка и завршетка, односно вријеме трајања програма или пројекта,

8. мјесто или мјеста извођења,

9. финансијски план трошкова за извршавање предложеног програма или пројекта, са подацима о укупним трошковима извршења програма или пројекта, са назначеним средствима која ће се обезбједити из властитих и других извора, те назначеним износом средстава која се потражују од министарства.
Попуњене пријаве у електронском облику, достављају се путем електронске поште, односно е-маилом. 
Студентска представничка тијела високошколских установа уз Пријаву достављају статут, правила или другe општe актe и потврду високошколске установе о свом статусу, као и писма препоруке високошколских установа. 

Студентске организације и асоцијације студентских организација уз Пријаву обавезно прилажу рјешење суда о регистрацији, увјерење о ЈИБ-у, обавјештење о разврставању Завода за статистику и препоруке дате од стране високошколске установе.
V
Образац пријаве може се преузети на шалтеру Министарства за научнотехнолошки развој и високо образовање, зграда Владе Републике Српске – ламела А, и на Порталу Владе Републике Српске, страница Министарства за научнотехнолошки развој и високо образовање: www.vladars.rs
VI
Пријаве са потребним документима могу се предати на протокол министарства или путем поште, на адресу: Министарство за научнотехнолошки развој и високо образовање Републике Српске, Трг Републике Српске број 1, 78000 Бања Лука, са назнаком „Јавни конкурс за суфинансирање програма и пројеката студентских организација високошколских установа у Републици Српској за 2026. годину“.
VII
Комисија за избор програма или пројеката извршиће вредновање и рангирање пријављених програма и пројеката, на основу општих критеријума и бодовне скале за оцјењивање - утврђених чланом 8. ст. 2. и 3. Правилника о поступку утврђивања критеријума за суфинансирање програма и пројеката студентских организација.

VIII

Рок за подношење пријава је 30 дана од дана објављивања конкурса. Неблаговремене и непотпуне пријаве неће се узимати у разматрање.

IX
Јавни конкурс биће објављен на порталу Владе Републике Српске, страница Министарства за научнотехнолошки развој и високо образовање: www.vladars.rs









        М И Н И С Т А Р 

Проф. др Драга Мастиловић   
                                                                                                                                                 Прилог број 1.                                        
П   Р   И   Ј  А   В   А
	Студентска организација
	


 Статус

	Студентско представничко тијело
	

	Самостална студентска организација
	

	Асоцијација студентских организација
	

	Остали облици организовања студената
	


Подаци о подносиоцу пријаве програма или пројекта

	Оснивач
	

	Година оснивања
	

	Адреса студентске организације
	

	Телефон/факс
	

	Интернет адреса; е-маил
	

	Број чланова студентске организације
	

	Одговорна особа
	

	Матични број студентске организације
	

	ЈИБ 
	

	Пословна банка
	

	Број жирорачуна
	


	Назив пројекта или 

програма
	

	Област 

- члан 5. Правилника 
	


Опис програма или пројекта

	Општи опис:

- организациони одбор; подаци о члановима одбора, са приложеним копијама лк,

- опис програма или пројекта (план активности),

- методе и врсте активности за провођење програма или пројекта,

- документација о програму или  пројекту ( планови, цртежи, пројекције и сл),

- корисници обухваћени програмом или пројектом, број и структура,

- циљеви који се постижу провођењем предложеног програма или пројекта,

- очекивани резултати; процјена о мјерљивости резултата,

- индикатори успјеха,

- традиција програма или пројекта,

- датум почетка и завршетка, односно вријеме трајања програма или пројекта,
- мјесто извођења,

- афирмативне  информације о учесницима (институцијама, појединцима; партнерима),

- финансијски план, 

- начин информисања студената и јавности о реализацији пројекта, план информисања,

- остало


Напомена: За сваку од горе наведених ставки дати образложење у посебним, одвојеним пасусима. У случају да поједина ставка није одредива, или није предвиђена планом пројекта, потребно је то посебно назначити.

Спецификација предвиђених трошкова програма:          

	Опис ставке
	јед. мјере
	цијена по ј.м.
	укупно

	Набавка, дизајн и штампање материјала – таксативно побројане по појединим ставкама
	
	
	

	Рачунарска и друга опрема (само за пројекте с дугорочним ефектима)
	
	
	

	Ауторски хонорари
	
	
	

	Инструкторски хонорари
	
	
	

	Накнаде по уговорима
	
	
	

	Трошкови других услуга
	
	
	

	Трошкови закупа просторија за трибине, предавања, обуке, и сл.
	
	
	

	Котизације, улазнице и сл.
	
	
	

	Трошкови смјешатаја активиста / учесника 
	
	
	

	Трошкови хране и пића активиста / учесника 
	
	
	

	Трошкови превоза активиста / учесника
	
	
	

	Поштарина, телефон
	
	
	

	Остало
	
	
	

	Укупно
	
	
	


Напомена : Уз спецификацију се прилаже сва расположива документација.

Код ставке Набавка, дизајн и штампање материјала, и код ставке Рачунарска и друга опрема, потребно је навести све подставке (са припадајућим финансијским износима).

	Вријеме у којем се очекује дознака средстава 
	


Подаци о изворима финансирања, уговореним или у преговорима; финансијска конструкција:
	Опис ставке
	Уговорено / обезбјеђено
	У преговорима / планирано

	Средства универзитета
	
	

	Средства спонзора и донатора
	
	

	Средства из осталих извора
	
	

	Властити рад и средства 
	
	

	Средства Министарства
	
	

	Укупно
	
	


Неблаговремене и непотпуне пријаве, пријаве које нису документоване, или нису написане на рачунару, као и пријаве које нису попуњене, овјерене и потписане од овлаштеног лица, неће бити разматране.
        Датум подношења пријаве                                    МП                                                Подносилац
РЕПУБЛИКА СРПСКА


ВЛАДА


МИНИСТАРСТВО ЗА НАУЧНОТЕХНОЛОШКИ РАЗВОЈ 


И ВИСОКО ОБРАЗОВАЊЕ














Трг Републике Српске 1, Бања Лука; Тел: 051/338–731; факс: 051/338-856; � HYPERLINK "http://www.vladars.rs" �www.vladars.rs�; E-mail: mnv@mnv.vladars.rs

